На основу члана 46. Закона о локалној самоуправи („Службени гласник РС“, број 129/2007 и 83/2014), члана 57. Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан ( „ Службени лист града Ниша“, бр.83/2008),

Општинско веће општине Гаџин Хан на 121. седници одржаној 16. децембра 2015. године, **УТВРЂУЈЕ**

**ПРЕДЛОГ**

**Одлуке о урбанистичким условима у поступку озакоњења објекта**

**УТВРЂУЈЕ СЕ** ПРЕДЛОГ Одлуке оурбанистичким условима у поступку озакоњења

објекта, те исту проследити Скупштини општине Гаџин Хан на доношење.

Број:06-625/15-III-2

У Гаџином Хану, дана 16. децембара 2015. године

**ОПШТИНСКО ВЕЋЕ ОПШТИНЕ ГАЏИН ХАН**

ПРЕДСЕДНИК

Саша Ђорђевић

На основу члана 8. Закона о озакоњењу објекта („Сл.гласник РС“ бр. 96/2015) и члана 39. Статута општине Гаџин Хан („Службени лист града Ниша“ бр. 63/2008, 31/2011, 46/2012 и 36/2013) ,

Скупштина општине Гаџин Хан, на седници од 18. децембра 2015.године, донела је

**ОДЛУКУ**

**О урбанистичким условима у поступку озакоњења**

Члан 1.

Овом одлуком у складу са чланом 8. Закона о озакоњењу објекта („Сл.гласник РС“ бр. 96/2015), одређују се другачији урбанистички услови у погледу намене и спратности објекта од оних који су утврђени планским документом а ради могућности озакоњења објеката.

Члан 2.

Грађевински објекти који се могу озаконити су објекти чија је највећа дозвољена спратност П+4+Пк (приземље, 4 спрата и поткровље) без обзира на зоне у којима се налазе.

Члан 3.

Озаконити се може објекат без обзира на површину и заузетост грађевинске парцеле на којој се налази, као и објекат изграђен ван грађевинског подручја.

Под објектом се подразумева: породична стамбена зграда, вишепородични стамбени објекат, сеоски стамбени, помоћни, економски, пословни, комерцијални и индустријски објекат.

Члан 4.

Ступањем на снагу ове одлуке престаје да важи Одлука о урбанистичким условима у поступку легализације објекта („Сл.град Ниш, бр.98/13)

Члан 5.

Ова одлука ступа на снагу осмог дана од дана објављивања у „Службеном листу града Ниша“.

Број: 06- /2015-II

У Гаџином Хану, 18. децембра 2015. Године

СКУПШТИНА ОПШТИНЕ ГАЏИН ХАН

ЗАМЕНИК ПРЕДСЕДНИКА,

Милан Поповић